Mirko Cvetković

**Dr Mirko Cvetković** (Zaječar, 1950) je srpski ekonomista koji je služio kao predsednik Vlade Republike Srbije između 2008. i 2012 i ministar finansija između 2007. i 2008, te 2011. i 2012.

## Biografija
Mirko Cvetković je rođen 16. 8. 1950. godine u Zaječaru, od oca Srboljuba koji je takođe bio ekonomista i majke Stane-apotekarke. Mirko je dobio ime po svom dedi, kragujevačkom nastavniku koga su Nemci streljali 20. oktobra 1941. tokom „*[[Krvava bajka|Krvave bajke]]*“. U rodnom gradu sa odličnim uspehom završava osnovnu školu i gimnaziju. U isto vreme završava i nižu muzičku školu za duvačke instrumente i klavir.

Kao mladić je voleo sport, bio je u prvoj postavi stonoteniskog kluba, svirao je klavir, a u amaterskoj grupi „Kosinusi“ klarinet.

Posle završetka gimnazije, odlazi u Beograd, gde upisuje Ekonomski fakultet. Tamo upoznaje Zoricu (diplomiranog agroekonoma), svoju sadašnju suprugu.

Diplomirao je, magistrirao, i doktorirao (doktorska teza: "Doprinos modeliranju energetskog sektora Jugoslavije") na Ekonomskom fakultetu u Beogradu.

U toku 1985. godine kao istraživač je proveo jedan semestar na Ekonomskom fakultetu Univerziteta Mančester u Velikoj Britaniji.

Živi u Zemunu. Govori engleski jezik.

## Profesionalna karijera
Jedan je od naših eksperata konsultanata srednje generacije koji je osamdesetih godina radio kao eksterni konsultant za Svetsku banku na većem broju projekata u Pakistanu, Indiji i Turskoj, kao i za UNDP („-{*United Nations Development Programme*}-“) u Somaliji, na projektima firmi RCG (Vašington) i IDEA (Madrid) i na projektima u Ukrajini (Zaporožje) i Adigeji (Maikop).

Radni staž započeo je u Rudarskom institutu, gde je radio deset godina. Potom prelazi u Ekonomski institut, gde radi šest godina, da bi karijeru konsultanta u narednih sedam godina nastavio u konsultantskoj kući „-{CES Mecon}-“. U poslovnim krugovima, od tada, ima nadimak „patrijarh konsultantskih poslova“. Od 1998. do 2001. godine radi kao savetnik za ekonomska pitanja u Rudarskom institutu.

Objavio je više stručnih tekstova i članaka iz oblasti privatizacije u zemlji i inostranstvu.

## Politička karijera
Od januara 2001. u Vladi premijera Zorana Đinđića, radi na mestu zamenika ministra u Ministarstvu za privredu i privatizaciju. U periodu od 2003. do 2004. godine bio je direktor Agencije za privatizaciju RS. Nakon toga se povlači iz politike i vodi agenciju za konsalting „-{Intercon.}-“

Na dužnost ministra finansija, sa kvote Demokratske stranke (formalno nije član), izabran je 15. 5. 2007. godine.

Član Resornog odbora Demokratske stranke za privredu. Po pozivu prisustvuje sednicama Glavnog i Izvršnog odbora DS.

Posle nekoliko nedelja nagađanja o mogućim kandidatima (u igri su bili Vuk Jeremić i Bojan Pajtić), 27. 6. 2008. predsednik Republike Boris Tadić je poverio Mirku Cvetkoviću mandat za sastav nove Vlade Srbije.

Na dužnost predsednika Vlade Republike Srbije, glasovima 127 poslanika Narodne Skupštine, izabran je 7. jula 2008. godine.

## Povezano
* Vlada Mirka Cvetkovića

## Izvori
* Ko je Mirko Cvetković, kandidat za premijera
* Poslovođa sa zlatnim glasom  
* PORTRET PREMIJERA: Više taktičkih nego liderskih sposobnosti  
* Predsednik Vlade. Zvanična prezentacija Vlade Republike Srbije 

## Vanjske veze

* Mirko Cvetković: Komentar predloga Zakona o stečaju 
* Mirko Cvetković, direktor Agencije za privatizaciju: Nije zabeležen slučaj da je posle privatizacije neko dobro preduzeće postalo loše 
* Mirko Cvetković: Nedopustiva nelojalna konkurencija
* Cvetković: Približavanje EU važno za rešavanje socijalnih problema 
* Cvetković: Smanjenje međunarodne pomoći znači da reforme u Srbiji napreduju 
* Mirko Cvetković: Ove godine penzije veće 10 odsto, a iduće dostižu 70 odsto plate
* Ekspoze mandatara za sastav Vlade Republike Srbije Mirka Cvetkovića, Beograd, 7. jul 2008. godine